La manera dinformar y de comunicar sopelexa dun mou clariquino por demás la forma de pensar del emisor. Cuando hai unos vente años sespublizara una encuesta sobro la monarquía británica, los periódicos españoles -tan arrastraos y cortesanos ellos pa col so rei- espublizaron, unánimemente, esti titular: el 65 por ciento la ciudadanía británica sofita la  monarquía. Yera esa noticia una noticia espeyu que pretendía allabar les grandes virtúes del sistema (o réxime) monárquicu. Pero un titular bien apañáu podría ser esti: inclusive na Gran Bretaña un 35 por ciento la ciudadanía camienta que la república ye un modelu meyor. ¿Verdá que suena dotra forma?. La traducción ye clara: si hasta los británicos ponen en custión la monarquía…